ITD คว้างานเสริมความมั่นคงทางรถไฟ 2 โครงการ มูลค่ารวมเกือบ 800 ลบ.
ITD คว้างานเสริมความมั่นคงทางรถไฟ 2 โครงการ มูลค่ารวมเกือบ 800 ลบ.
1 มิ.ย. 2560

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ระบุว่า บริษัทได้ลงนามในสัญญากับการรถไฟแห่งประเทศไทย เพื่อดำเนินงานก่อสร้างโครงการงานเสริมความมั่นคงโครงสร้างทาง (Track Strengthening) ทั้งหมด 2 โครงการ ได้แก่ โครงการงานเสริมความมั่นคงโครงสร้างทาง (Track Strengthening) ระหว่างสถานีชุม ทางคลองสิบเก้า – สถานีชุมทางแก่งคอย ตามสัญญาเลขที่ รฟ.ยธ.1131/5/ฉท./60/89
โดยเป็นงานเปลี่ยนหมอนคอนกรีตแทนหมอนไม้และหมอนคอนกรีตเดิม,เปลี่ยนรางขนาด 54EN1 เชื่อมยาว, เปลี่ยนทางผ่านเป็นชนิดแผ่นคอนกรีตก าลังสูงส าเร็จรูป, ปรับปรุงดินพื้นทาง, งานปรับปรุงด้านอาณัติสัญญาณ และอื่นๆ พร้อมทั้งเก็บกองวัสดุทางที่รื้อออกจากทาง เพื่อส่งมอบคืนให้แก่ผู้ว่าจ้าง ณ สถานที่ที่ผู้ควบคุมงานกำหนดให้ครอบคลุมพื้นที่จาก กม.86+202.187-กม.167+000.000 ระยะทางประมาณ 80.80 กิโลเมตร มูลค่างาน 621.72 ล้านบาท ระยะเวลาก่อสร้าง 900 วัน
อีกทั้งโครงการ งานเสริมความมั่นคงโครงสร้างทาง (Track Strengthening) ระหว่างสถานีหัวตะเข้ – สถานีชุมทางฉะเชิงเทราตามสัญญาเลขที่ รฟ.ยธ.1131/5/ ฉท./60/79 โดยเป็นงานเปลี่ยนหมอนคอนกรีตแทนหมอนไม้และหมอนคอนกรีตเดิม,เปลี่ยนรางขนาด 100 ปอนด์ เอ. เชื่อมยาว, เปลี่ยนทางผ่านเป็นชนิด แผ่นคอนกรีตกำลังสูงสำเร็จรูป, ปรับปรุงดินพื้นทาง, งานปรับปรุงด้านอาณัติสัญญาณ และอื่นๆพร้อมทั้งเก็บกองวัสดุทางที่รื้อออกจากทาง เพื่อส่งมอบคืนให้แก่ผู้ว่าจ้าง ณ สถานที่ที่ผู้ควบคุมงานกำหนดให้ครอบคลุมพื้นที่จาก กม.38+000.00 -กม.56+910.00 ระยะทางประมาณ 18.91 กิโลเมตร ซึ่งมีมูลค่างาน 170.51 ล้านบาท ระยะเวลาก่อสร้าง 730 วัน